OPDATERING!

Ja, det endte med at Elgiganten stod fast på deres princip og prøvede at reparere vores støvsuger. Det vil sige, at de skulle bruge over 14 dage på at kigge på den hvor de nu bare har udskiftet laderen som var helt samme procedure som ved første reperationsforsøg. På den vedlagte reperationsseddel viser det tydeligt hvor uduelige de tydeligvis er i Elgiganten. På den står nemlig at de har vedlagt denne her nye lader fordi vi som kunde synes den forrige larmede lidt for meget. Hvis de havde taget vores klage seriøst så havde de måske fanget at der faktisk på producentens side står beskrevet at man skal tage produktet ud af stikkontakten hvis laderen laver en klikke lyd når den oplader og ikke bare en almindelig summelyd som kan forkomme, og derefter ikke bruge støvsugeren og kontakte kundeservice (I alt har vi nu undværet støvsugeren i en lille måned fra vi købte den i august 2014)

Derud over sendte jeg mine oplysninger (samme dag 13/3) vedr. sagen til den kundeservice medarbejder der kommenterede sagen herinde og som gerne ville kigge på det, men har endnu ikke hørt noget som helst fra dem. 
Hvis et firma vil prøve at rette op på en fejl og lover at de i det mindste vil kigge på det, er det måske ikke det smarteste træk at sylte en henvendelse på den måde fra en i forvejen utilfreds kunde. 
Jeg håber ikke I prøver at drive Jeres forretning på gode serviceoplevelser.  Hold kæft hvor er det ringe Elgiganten!!!!!

-------------------
Anmeldelse fra d. 13/3-15

Efter at min kone har anmeldt Elgiganten herinde, har vi nu været i kontakt med forbrugerstyrrelsens hotline vedr. vores anden reklamation (på samme fejl), over vores 6 mdr. gamle robotstøvsuger til 6000 kr. og derefter været i kontakt med elgiganten i Glostrup atter engang.
Jeg vil til at starte med sige at jeg mest af alt har lyst til at kontakte DR Kontant for at få dem til at undersøge hvor meget Elgiganten eller virksomheder generelt ved om forbrugernes rettigheder i forbindelse med køb. Eller få dem til at tjekke om Elgiganten i virkeligheden bevidst forsøger at omgå købeloven og vildlede deres kunder.
Jeg er godt klar over at en samtale med en medarbejder i forbrugerstyrrelsens hotline ikke er retsligt grundlag for at vi har ret i denne sag. Men jeg må gå ud fra at en medarbejder dér ved hvad hun snakker om, og i særdeleshed mere end en sælger eller servicemedarbejder i Elgiganten. Til trods for dette, og sort på hvidt fra Forbrugerstyrelsen at en forbruger som udgangspunkt har ret til at vælge om et produkt skal repareres eller ombytte, så længe det ikke bliver urimeligt dyrt for virksomheden, vælger Elgiganten stadig at fastholde at det er deres ret at de vil reparere vores robotstøvsuger og ikke komme med dokumentation for at det bliver væsenlig dyrere for dem at ombytte til et nyt produkt.De mener samtidig at det skal være op til producenten at vælge hvad der skal ske. Dette er også et punkt som ret hurtigt kan skydes ned ved lidt hurtigt søgning. Det er nemlig ikke et krav over for producenten vi stiller men over for den virksomhed der har solgt os produktet. 
Summa sumaraum er at vi nu har afleveret vores robotstøvsuger til Elgiganten for at de kan konstatere fejlen og om de reparere den, det må tiden jo så vise, selvom vi udtrykkeligt har prøvet at gøre opmærksom på at det ikke er denne løsning vi ønsker.

Jeg håber at jeg inden for et par ugers tid kan komme igen herinde og skrive et indlæg hvor jeg kan give 5 stjerner, men den må nu ligge på Elgigantens side. Ellers håber jeg da at de sociale medier kan være med til at dele denne anmeldelse og derved forberede andre fremtidige klagende kunder på hvad de kan forvente fra Elgigantens side.